b'\n_START_ARTICLE_\nHead Office Finland\n_START_SECTION_\nHistoria\n_START_PARAGRAPH_\nBelgialainen Gilles Van Lemberg perusti oman toimiston vuonna 2002 ty\xc3\xb6skennelty\xc3\xa4\xc3\xa4n sit\xc3\xa4 ennen eri autobr\xc3\xa4ndien markkinointijohtajana ja huomattuaan tarinankerronnan ja sis\xc3\xa4lt\xc3\xb6markkinoinnin merkityksen k\xc3\xa4yt\xc3\xa4nn\xc3\xb6ss\xc3\xa4: kun autokaupan ymp\xc3\xa4rille rakensi kokonaisia palvelupaketteja asiakasuskollisuus kasvoi. Yritys erikoistui suoramarkkinointiin, asiakaslehtiin, br\xc3\xa4ndien aktivoimiseen, sis\xc3\xa4lt\xc3\xb6markkinointiin ja asiakasuskollisuuden kasvattamiseen._NEWLINE_Sanoma Media Belgium osti Head Officen kes\xc3\xa4ll\xc3\xa4 2012, kaupalla Sanoma halusi vahvistaa sis\xc3\xa4lt\xc3\xb6markkinointistrategiaansa. van Lembergen perusteli myynti\xc3\xa4 sill\xc3\xa4, ett\xc3\xa4 yrityksen kasvumardollisuudet olivat rajalliset: Belgia oli markkina-alueena pieni, p\xc3\xa4\xc3\xa4omasijoittajat eiv\xc3\xa4t ymm\xc3\xa4rt\xc3\xa4neet bisnest\xc3\xa4 ja mainostoimistoja yritys kiinnosti l\xc3\xa4hinn\xc3\xa4 siin\xc3\xa4, ett\xc3\xa4 ne voisivat sen avulla paikata omia tappioitaan. van Lembergi\xc3\xa4 kiinnosti Sanoman tarjoama journalistinen perspektiivi._NEWLINE_Yritys on voittanut alallaan kansallisia ja kansainv\xc3\xa4lisi\xc3\xa4 palkintoja, syksyll\xc3\xa4 2013 se valittiin vuoden sis\xc3\xa4lt\xc3\xb6markkinointitoimistoksi Content Marketing World Conferencessa._NEWLINE_Mediakonserni Sanoma toi yrityksen Suomeen syksyll\xc3\xa4 2014. Sanoma siirsi yrityksen yhteyteen Sanoma Yritysjulkaisut -yksik\xc3\xb6n, joka oli aiemmin kuulunut Magazine Mediaan. Yksik\xc3\xb6n asiakkaita olivat muun muassa Finnair, Orion ja Nordea ja se valittiin nelj\xc3\xa4sti per\xc3\xa4kk\xc3\xa4in Suomen parhaaksi asiakaslehtitaloksi Taloustutkimuksen joka toinen vuosi tekem\xc3\xa4ss\xc3\xa4 tutkimuksessa. Suomen Head Office toimii Belgian yrityksen alaisuudessa. Sen toimitusjohtajaksi valittiin Kati Sulin, joka siirtyi paikkaan Fazerista, jossa h\xc3\xa4n oli toiminut online- ja mediajohtajana. Head Office -ketju toimii Suomen ja Belgian lis\xc3\xa4ksi my\xc3\xb6s Hollannissa ja sen asiakkaisiin kuuluvat muun muassa Unilever, Renault, ABB ja Bridgestone._NEWLINE_Vuonna 2014 Head Office ty\xc3\xb6llisti 270 henkil\xc3\xb6\xc3\xa4, sen liikevaihto oli 40 miljoonaa euroa ja sill\xc3\xa4 oli asiakkaita 17 maassa._NEWLINE_Marraskuussa 2015 Sanoma Media Finland tiedotti, ett\xc3\xa4 sen natiivimainontaa ja kaupallisia sis\xc3\xa4lt\xc3\xb6j\xc3\xa4 tekev\xc3\xa4t tiimins\xc3\xa4 ja Head Office Finland yhdistyv\xc3\xa4t Sanoma Content Marketing -yksik\xc3\xb6ksi.\n_START_SECTION_\nTuotteet\n_START_PARAGRAPH_\nHead Office Finland tuottaa asiakkaidensa br\xc3\xa4ndeille sis\xc3\xa4lt\xc3\xb6\xc3\xa4 kaikkiin niiden kanaviin. Esimerkkisis\xc3\xa4lt\xc3\xb6j\xc3\xa4 ovat jutut  asiakaslehtiin, uutiskirjeisiin, verkkosivuille ja intranetiin. Yritys analysoi my\xc3\xb6s yleis\xc3\xb6j\xc3\xa4 ja seuraa viestinn\xc3\xa4n tuloksia.\n_START_SECTION_\nAsiakkaat\n_START_PARAGRAPH_\nHead Office Finlandin asiakkaita ovat muun muassa DNA:n yritysliiketoiminta, Teollisuussijoitus, Finnair, Orion, Nordea ja ty\xc3\xb6el\xc3\xa4keyhti\xc3\xb6 Varma, jolle tehd\xc3\xa4\xc3\xa4n Varma-asiakaslehte\xc3\xa4.'